# 19 век

### от Уикипедия, свободната енциклопедия

< 18 век | 19 век | 20 век >
01 | 02 | 03 | 04 | 05 | 06 | 07 | 08 | 09 | 10
11 | 12 | 13 | 14 | 15 | 16 | 17 | 18 | 19 | 20
21 | 22 | 23 | 24 | 25 | 26 | 27 | 28 | 29 | 30
31 | 32 | 33 | 34 | 35 | 36 | 37 | 38 | 39 | 40
41 | 42 | 43 | 44 | 45 | 46 | 47 | 48 | 49 | 50
51 | 52 | 53 | 54 | 55 | 56 | 57 | 58 | 59 | 60
61 | 62 | 63 | 64 | 65 | 66 | 67 | 68 | 69 | 70
71 | 72 | 73 | 74 | 75 | 76 | 77 | 78 | 79 | 80
81 | 82 | 83 | 84 | 85 | 86 | 87 | 88 | 89 | 90
91 | 92 | 93 | 94 | 95 | 96 | 97 | 98 | 99 | 00

19 век започва на 1 януари 1801 г. и свършва на 31 декември 1900 г.

## [редактиране] Събития

- 1805 г. — Немският пътешественик и ботаник А. фон Хумболт публикува книгата си „Опит за география на растенията“, в която описва петгодишното си пътешествие по двата американски материка и въвежда понятието „география на растенията“.
- 1814 г. — В Лондон улиците започват да се осветяват с газ, подаван централно по газопровод. Английският изобретател Джордж Стефънсън строи локомотиви, първият от който е използван за превоз на въглища през Англия.
- 1822 г. — Римокатолическата църква сваля двувековната забрана, тегнеща върху произведенията на Коперник, Галилей и Кеплер.
- 1841 г. — В Париж е създадено улично осветление.
- Май 1844 г. — В САЩ е осъществена първата телеграфна междуградска връзка между Вашингтон (федерален окръг Колумбия) и Балтимор (щат Мериленд). Самюел Морз предава на асистента си първото телеграфно съобщение.
- 1854 г. — Английската медицинска сестра Флоранс Найтингейл и отряд санитарки оказват помощ на ранените по време на Кримската война. Найтингейл създава система за подготовка на средни и младши медицински кадри във Великобритания.
- 1855 г. — Американският океанограф Матю Мори публикува „Физическа география на моретата“ — първият учебник по океанография. Най-голяма известност му донася картата на течението Гълфстрийм („река в океана“), което пренася маси топла вода от полуостров Флорида до Северна Атлантика (островите Шпицберген и Нова земя).
- 1859 г. — Английският естествоизпитател Чарлз Дарвин излага в книгата си „Произход на видовете“ теорията за еволюцията по пътя на естествения подбор. На основата на събран от него обширен материал той доказва, че видовете се изменят и се появяват нови видове, по-приспособени към условията на околната среда, измествайки предходните видове.
- 1863 г. — Открито е Лондонското метро — първата подземна железница.
- 1863 г. — Учредяване на Генералната конференция на Църквата на адвентистите от седмия ден.
- 1869 г. — Открит е Суецкият канал.
- 1871 г. — Чарлз Дарвин публикува книгата си „Произход на човека и половия отбор“, в която излага хипотезата за произхода на човека от маймуна.
- 1873 г. — В Сан Франциско (САЩ) е пуснат първият в света трамвай.
- 2 юли 1900 г. — Немският конструктор на дирижабли Фердинанд Цепелин лети с първия от серията си „твърди“ дирижабли.

## [редактиране] Личности

- Васил Левски
- Христо Ботев
- Георги Сава Раковски
- Никола Обретенов
- Добри Чинтулов
- Захари Стоянов

## [редактиране] Изобретения, открития

- 1803 г. — Английският изобретател Ричард Тревитик създава първия локомотив. Английският физик и химик Джон Далтън въвежда понятието „атомно тегло“ и определя първи атомното тегло (масата) на редица химически елементи.
- 1807 г. — Америсанският изобретател Робърт Фултън построява първия в света параход с колела „Клермонт“.
- 1807–1808 г. — Френският изобретател Жозеф Мари Жакар създава така наречената машина на Жакар (за декоративни килими, покривки и т.н.).
- 1809 г. — Френският зоолог Жан Батист Ламарк създава учението за еволюцията („ламаркизъм“) и въвежда термина „биология“.
- 1812 г. — Френският зоолог Жорж Кювие публикува книгата си „Изследване на изкопаемите останки“ — първа монография по палеонтология. Макар че описва измрелите форми на живот подробно и ги класифицира по схемата на Линей, той не ги счита за предци на живеещите днес организми. Не признава изменението на видовете и обяснява смяната на изкопаемите фауни с така наречената теория за катастрофите.
- 1815 г. — В Германия Карл фон Зауерброн изобретява велосипеда.
- 1820 г. — Френският учен Андре Мари Ампер доказва, че бобината (соленоидът) действа като магнит, когато по него тече електрически ток. Ампер е един от основоположниците на термодинамиката. На негово име е наречена единицата за сила на електрическия ток ампер.
- 1821 г. — Английският физик Майкъл Фарадей въвежда понятието „електромагнитно поле“. Чрез опит с магнити и електрически проводници той доказва, че електричеството може да предизвиква движение.
- 1822 г. — Френският лингвист Жан-Франсоа Шамполион става основател на съвременната египтология, като разшифрова древноегипетските йероглифи, изсечени върху така наречения Розетски камък.
- 1827 г. — Френският изобретател Жозеф Нисефор Непс намира начин за фиксиране на изображения и става един от създателите на фотографията.
- 1831 г. — Майкъл Фарадей изобретява динамомашината (електрогенератора), способна да създава електричество неограничено дълго време. Така са поставени основите на електротехниката.
- 1834 г. — В Съединените американски щати е изобретена жетварката.
- 1834 г. — Слепият френски педагог Луи Брайл разработва релефен шрифт за писане и четене от слепи.
- 1836 г. — Американският изобретател Самюел Колт проектира шестзаряден пистолет с въртящ се барабан (револвер).
- 1837 г. — Американският художник Самюел Морз изобретява електромеханичен телеграфен апарат за предаване и приемане на съобщения с кодирани знаци.
- 1839 г. — Френският изобретател Луи Дагер разработва фотографски метод — дагеротипията. Дагеротипът е пластинка, покрита със сребро върху която в процеса на фотографирането се появява позитивно изображение.
- 1839 г. — Американският изобретател Чарлз Гудир открива вулканизацията на каучука.
- 1841 г. — Немският оръжейник Йохан Дрейз създава първата магазинна пушка.
- 1848 г. — В САЩ е конструирана крачната шевна машина.
- 1849 г. — В САЩ е създадена безопасната игла.
- 1851 г. — Немският учен Херман Хелмхолц изобретява офталмоскопа — инструмент за изследване на анатомията на окото.
- 1851 г. — Френският физик Жан Бернар Леон Фуко осъществява опит с махало (така нареченото махало на Фуко), потвърждаващ денонощното въртене на Земята.
- 1852 г. — Във Франция е създаден дирижабълът.
- 1855 г. — Немският химик Роберт Бунзен изобретява газова горелка, наречена на негово име.
- 1856 г. — Открит е череп на неандерталец в долината Неандер (по река Дюсел, приток на Рейн) близо до Дюселдорф (Германия). Английският изобретател Хенри Бесемер създава бесемеровия конвертор, използващ продухването на въздух през течен чугун за превръщането му в желязо.
- 1858 г. — Английският изследовател на Африка Джон Хенинг Спик открива най-голямото африканско езеро — Виктория.
- 1860 г. — Френският изобретател Етиен Ленуар създава първия двигател с вътрешно горене.
- 1861 г. — В САЩ е изобретена скорострелната картечница.
- 1864 г. — Френският металург Пиер Мартен изобретява метод за топене на стомана в пламъкова пещ, получила името „мартенова“.
- 1866 г. — Австрийският естествоизпитател Грегор Мендел формулира закономерностите на наследствеността. Учението на Мендел става основа на класическата генетика. Шведският изобретател Алфред Нобел създава динамита — взривно вещество на основата на нитроглицерина. Под ръководството на американския предприемач Сайръс Филд е прокаран постоянен трансатлантически телеграфен кабел.
- 1876 г. — Александър Греъм Бел, американски учител от шотландски произход, изобретява телефона.
- 1877 г. — Американският изобретател Томас Алва Едисон прави опит с първия фонограф. За записващо устройство служи металически цилиндър със спирален нарез.
- 1878 г. — В Лондон е демонстрирана първата лампа с нажежаваща се въглена нишка. В САЩ е изобретена сачмената писалка (първообраз на днешната химикалка).
- 1885 г. — Немският инженер Карл Фридрих Бенц конструира първия автомобил, работещ с бензин.
- 1888 г. — Американският изобретател Джордж Истмън пуска в продажба евтин и прост за използване фотоапарат „Кодак“.
- 1889 г. — Немският инженер Готлиб Даймлер създава свой автомобил.
- 1889 г. — В САЩ фирмата „Сингер“ пуска в продажба първите шевни машини с електрическо задвижване.
- 1889 г. — В САЩ започват да се използват таксофони — телефони-автомати, работещи с пускане на монета.
- 1893 г. — В САЩ е създадена закопчалка, предшественичка на ципа.
- 1893 г. — Американският механик Хенри Форд прави опити с бензиновата каляска — конструиран от него автомобил.
- 1895 г. — Френските изобретатели Луи Люмиер и Огюст Люмиер създават кинематографа — първия киноапарат за снимки и прожектиране върху екран на „движещи се картинки“.
- 1896 г. — Италианският радиотехник Гулиелмо Маркони изобретява радиоприемника.
- 1897 г. — Немският инженер Рудолф Дизел разработва дизеловия двигател.
- 1898 г. — Френските физици Пиер Кюри и Мария Кюри изследват радиоактивното излъчване. Те въвеждат термина „радиоактивност“. Руският учен и изобретател Константин Едуардович Циолковски обосновава възможността да се използват ракети за междупланетни съобщения.

Взето от „http://bg.wikipedia.org../../../1/9/_/19_%D0%B2%D0%B5%D0%BA.html“.

Категории: Хронология | 19 век

##### Views

- Статия
- Беседа
- Текуща версия

##### Търсене

##### На други езици

- Afrikaans
- Alemannisch
- Aragonés
- Asturianu
- Azərbaycan
- Беларуская
- Brezhoneg
- Bosanski
- Català
- Česky
- Чăвашла
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Frysk
- Gaeilge
- Gàidhlig
- Galego
- עברית
- Hrvatski
- Magyar
- Հայերեն
- Bahasa Indonesia
- Ido
- Íslenska
- Italiano
- 日本語
- Basa Jawa
- ქართული
- 한국어
- Ripoarisch
- Kurdî / كوردي
- Kernewek
- Latina
- Lëtzebuergesch
- Limburgs
- Lietuvių
- Māori
- Македонски
- Nedersaksisch
- Nederlands
- Norsk (nynorsk)
- Norsk (bokmål)
- Nouormand
- Occitan
- Иронау
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- ไทย
- Türkçe
- Tatarça
- Українська
- Tiếng Việt
- Walon
- 中文
- Bân-lâm-gú